ISTORIA PSIHOLOGIEI 


Cuvantul psihologie provine din limba greaca unde “psyche” 
are sensul de psihic, iar “logos” pe cel de stiinta, Psyche fiind in 
mitologie o tanara deosebit de frumoasa, care personifica 
sufletul. 

Termenul psihologie se pare ca a fost utilizat prima oara in 
1533 de catre Rudolf Goclenius intr-o lucrare de morala; sensul 
actual apare in titlul tratatelor lui Christian Wolff “ Psihologia 
empirica” (1732 ) si “Psihologia rationalista” (1734), scrise in 
limba latina, ambele cu un success rasunator in epoca. 

Cunoasterea altuia sau cunoasterea de sine impuse de 
relatiile interpersonale, de asigurarea eficientei activitatii sau de 
fascinatia sondarii propriului destin sunt anterioare acestor date, 
insotind permanent viata omului. Insusi lexicul diverselor limbi 
stocheaza rezultatele cunoasterii cotidiene in sute si mii de 
cuvinte despre activitatile omului, insusirile sau relatiile dintre 
oameni, dar fara rigoarea limbajului stiintific. Experienta 
psihologica este obiectivata in mituri, povestiri, legende, basme, 
proverbe alcatuind “psihologia naiva”, o psihologie 
nesistematizata si neverificata experimental. Aceeasi experienta 
empirica, filtrata printr-o instructie elevata, este prezenta in 
toate genurile de literature culta sau in film si concureaza 
uneori, prin intuitie, rezultatele omului de stiinta; literature sau 
filmul exprima intr-un limbaj specific probleme din psihologia 
naiva, dar utilizeaza ca surse de inspiratie si teorii, ipoteze ale 
psihologiei stiintifice. 

In toate timpurile, detinatorii unui volum mai mare de 
informatii despre psihic au fost inconjurati de mister si 
admiratie: 

- Samanii, medici si psihologi, detinatori de capacitati 
paranormale erau conducatorii tribului; 

- Pithia, prezicatoare in fraze enigmatice a viitorului, era 
preoteasa zeului Apollo; 

- vrajitoarele din evul mediu, care-si arogau puterea de a 
schimba destinele, au produs atata teama incat si-au atras 
arderea pe rug; 


- testele si chestionarele publicate azi in ziare si reviste 

suscita interesul a nenumarati cititori. 

Treptat, asemenea altor stiinte, psihologia s-a desprins de 
filosofie, a capatat rigoare si a devenit accesibila mai multor 
membri ai comunitatii; prima lucrare considerate de istorici ca 
avand caracter stiintific este “ Elemente de psihofizica”, care 
apartine medicului si fizicianului german Gustav Th. Fechner. 
Statutul de stiinta se consolideaza incepand cu anul 1879, cand 
se infiinteaza la Leipzig (Germania) primul laborator de 
psihologie din lume, de catre fiziologul Wilhelm Wundt; deoarece 
laboratorul permitea verificarea ipotezelor prin experiment, aici 
si-au desavarsit formatia multi cercetatori din America sau 
Europa, printer care si romanul Eduard Gruber, care a infiintat 
in 1889, la Iasi, primul laborator de psihologie din Romania. 

Dezvoltarea psihologiei a fost influentata mai tarziu de 
succesele obtinute in fizica si fiziologie, antropologie si sociologie 
si, in ultimul timp, in biochimie, cibernetica si teoria informatiei; 
diferitele conceptii sau scoli psihologice poarta marca acestor 
influente si propun imagini variate ale omului. 

Institutionalizarea psihologiei s-a desavarsit la sfarsitul 
secolului al XIX-lea cand, s-a generalizat predarea acestor 
cursuri in universitatile din Germania, Anglia, Franta, S.U.A., s-a 
inmultit numarul laboratoarelor, au aparut reviste de 
specialitate, s-au creat societati si au fost organizate congrese. 

Un pas important in stabilizarea statutului de stiinta, s-a 
realizat prin construirea primului test psihologic veritabil de 
catre Alfred Binet si Theodore H. Simon (1905); era o “scara 
metrica de inteligenta” alcatuita din serii de sarcini bazate pe 
principiul lui Binet: “indivizii sunt ceea ce fac”; prin acest test, 
autorii isi propuneau sa diferentieze copii normali de cei care nu 
pot invata si inaugura utilizarea psihologiei in scopuri 
pedagogice. 

In ciuda dificultatilor specifice obiectului de studiu sau a 
istoriei nefaste, psihologia contemporana a inregistrat 
numeroase progrese. Evolutia ei l-a determinat pe Hermann 
Eddinghaus sa afirme la inceputul secolului (1908) ca psihologia 
are “ un trecut lung dar o istorie scurta”, remarca ce isi 
pastreaza actualitatea. 

